米積外科僧照源堂
作者：洪咨夔
朝代：宋

paragraphs: 潜山盡頭，孤峰嶭嵲。
布寶鬘雲，雨玉珂雪。
中有醫禪，碧眼電掣。
人以病求，一歲幾𨵚。
開方便門，出廣長舌。
病從心起，當從心滅。
方起於心，洶洶烈烈。
不冰而寒，不火而熱。
寒熱交戰，內外癥結。
瘰癧疽瘤，痀瘻蹩躠。
湯熨鍼砭，色察脈切。
不如治心，心和氣悅。
如凝斯泮，如壅斯决。
勿藥有喜，匪渙其血。
凡濁惡海，萬病一轍。
大摩尼珠，一照萬徹。
是珠在裓，無有差別。
名九轉丹，字千金訣。
爲安心竟，寒水秋月。
維摩無病，文殊無說。